Մեկ ուշագրավ փաստ ևս «Սյունիք» ԲՀԿ-ի մասին. Հերմոն գյուղում գյուղատնտեսական որևէ տեխնիկա չկա: Մեկ փոքր խոտհնձիչ ունի գյուղապետարանը, բայց դա ոչ միայն չի կարող ողջ գյուղին բավարարել, այլ նույնիսկ քչերն են հասցնում օգտվել դրանից: 5584 հա հող, որից 136 հա-ն վարելահողեր ունեցող գյուղի բնակիչները խոտհնձի ժամանակ պետք է սպասեն, թե երբ հարևան գյուղերի տեխնիկան կիջնի իրենց գյուղ՝ արտերը հնձելու: Օգնության են հասնում Կարմրաշենի և Ագարակաձորի տրակտորները: Օգտվելով առիթից, որ Հերմոն գյուղում ոչ մի գյուղտեխնիկա չկա, բարեգործական հասարակական կազմակերպության անվան տակ «Սյունիք» ԲՀԿ-ի գյուղատնտեսական մեքենատրակտորային պարկն իր վճարովի ծառայություններն է առաջարկում գյուղացիներին: «Սյունիք» ԲՀԿ-ի հայտարարությունը գյուղապետարանի ցուցատախտակին է փակցված: 1 հա հող վարելու համար կազմակերպությունը 14000 դրամ և 50 լիտր դիզվառելիք է գանձում, իսկ 1 հա-ն հնձելու համար` 30 հազար դրամ: Մանրամասները` լուսանկարում: